રાજકોટ , 11 ઓક્ટોબરઃ ગઇ કાલે ઓસ્ટ્રેલિયા વિરુદ્ધ મેચમાં શાનદાર ઇનિંગ રમીને ટીમ ઇન્ડિયાને જીતાડનાર યુવરાજ સિંહનું કહેવું છે કે , મને સમજાઇ રહ્યું નથી કે હું સારી ઇનિંગ રમીને ખૂશ થાઉ કે દુઃખી , કારણ કે આજે સચિન તેંડુલકરે આંતરરાષ્ટ્રિય ક્રિકેટને અલવિદા કહ્યું છે . યુવીનું માનવું છે કરે , આ મારા માટે ભાવુક પળ છે , હું ઇચ્છું છું કે તેઓ હજુ 10 વર્ષ સુધી રમે . મે આટલા લાંબા સમય સુધી તેમની સાથે રમ્યુ છે , હું તેમના પગ પકડી લઇશ અને તેમને ડ્રેસિંગ રૂમની બહાર નહીં જવા દઉ . તે મહાન ખેલાડી છે , પરંતુ ક્યારેય તેમને પોતાનો પાવર દર્શાવ્યો નથી , તે જાતે જ જૂનિયર ખેલાડી પાસે જાય છે અને તેમની સાથે વાત કરે છે . ઓસ્ટ્રેલિયા વિરુદ્ધ પોતાની ઇનિંગ અંગે યુવરાજે કહ્યું છે કે , હું ઘણા લાંબા સમય બાદ ખેલના મેદાન પર પરત ફર્યો છું . આ દરમિયાન મે ઘણી મહેનત કરી છે અને ખેલના માનસિક પહેલુઓ પર કામ કર્યું છે . યુવરાજે ઓસ્ટ્રેલિયા વિરદ્ધ રમેલી પોતાની ઇનિંગને પોતાના માતા અને સચિનને સમર્પિત કરી છે . યુવરાજે કહ્યું કે , મારી માતાએ મારા પુનરાગમન માટે ઘણી દુઆઓ કરી છે અને દરરોજ કરે છે .